På begynnelsen av 1800-tallet var Johan Ernst Welhaven sogneprest i Årstad. Han sørget for å få i gang en omgangskole for sognet. Alle gårdene i sognet måtte betale skoleskatt, det offentlige bidro ikke med midler. Den ekstra skatten var ikke populær blant bøndene som fra før hadde lite. Ikke alle bøndene var opptatt av at barna skulle få boklig lærdom, «for hva skulle vel de med det». Til tross for protester ble omgangskolen etablert i 1810. En ung begavet mann ble ansatt som skoleholder.